**Budapest Főváros II. Kerületi Önkormányzat**

**Gazdasági és Tulajdonosi Bizottság**

**3/2017.**

**JEGYZŐKÖNYV**

**Készült:** a Gazdasági és Tulajdonosi Bizottság 2017. március 23-i rendkívüli ülésén 14:45 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. első emeleti 108-as tárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 14:45

Ernyey László bizottsági tag 14:45

Dr. Gór Csaba bizottsági tag 14:45

Gárdos Pál bizottsági tag 14:45

Rácz Edit meghívott

Dr. Láng Orsolya meghívott

Kuti Anita jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 4 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 47/2017.(III.23.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 48/2017.(III.23.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Javaslat Kubinyi Anna tiszteletére állítandó emléktábla elhelyezésére

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

Javaslat Kubinyi Anna tiszteletére állítandó emléktábla elhelyezésére

Előterjesztő: Ötvös Zoltán a Művelődési Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 49/2017.(III.23.) határozata**

A Gazdasági és Tulajdonosi Bizottság, mint a 1024 Budapest Kút utca 6. szám alatt Társasházban tulajdonostárs és az önkormányzati tulajdon tekintetében a tulajdonosi jog gyakorlója **hozzájárul**, hogy **Kubinyi Anna** emlékére emléktábla kerüljön elhelyezésre Budapest II. ker. Kút u. 6. sz. alatti épület homlokzatán.

A Bizottság a Polgármester útján felkéri Ötvös Zoltánt, a Művelődési Iroda vezetőjét, hogy a határozat végrehajtása érdekében a szükséges intézkedéseket tegye meg.

**Határidő:** 2017. március 31.

**Felelős:** Polgármester

(4 bizottsági tag van jelen, 4 igen, 0 nem, 0 tartózkodás)

Az ülés befejezésének időpontja: 14.50 órakor.

A jegyzőkönyv gépelve 2017. március 23. napján.

……………………………….

**Őrsi Gergely**

Bizottság elnöke

hitelesítette: ……………………………

**Ernyey László**

……….………………………

**Kuti Anita**

Jegyzőkönyvvezető

|  |
| --- |
| **Kapják:**  Dr. Láng Zsolt polgármester  Jegyzői Titkárság  Művelődési Iroda |
|  |
|  |